
GRAD OSIJEK, Franje Kuhača 9, Osijek, OIB:30050049642, koga zastupa gradonačelnik Ivan Radić, mag. oec. (u nastavku teksta: NARUČITELJ)
i 
__________________, _________ OIB:__________, koje zastupa ___________.  (u nastavku teksta: IZVRŠITELJ), 

sklopili su

U G O V O R
o izradi Elaborata optimalne snage fotonaponske elektrane za vlastite potrebe (samoopskrba) za zgrade u sustavu Grada Osijeka

Članak 1.
Ovaj ugovor se sklapa na temelju provedenog postupka jednostavne nabave za izradu Elaborata optimalne snage fotonaponske elektrane za vlastite potrebe (samoopskrba) za zgrade u sustavu Grada Osijeka i ponude IZVRŠITELJA broj _____ od _______ 2022. koja je u navedenom postupku jednostavne nabave odabrana kao najpovoljnija.

Članak 2.
Predmet ovog ugovora je izrada pojedinačnih Elaborata koji će utvrditi optimalne snage fotonaponskih elektrana za samoopskrbu 50 zgrada u sustavu Grada Osijeka navedenih u Popisu zgrada sukladno Projektnom zadatku i Metodologiji izrade Elaborata optimalne snage fotonaponske elektrane za vlastite potrebe (samoopskrba),  koji se prilažu ovom ugovoru, a koja obuhvaća:
– izradu i isporuku jednog pisanog primjerka Elaborata te digitalni  PDF primjerak za svaku lokaciju
 – izradu i Isporuku Objedinjenog prikaza Elaborata sa sumarnim podacima svih lokacija u jednom pisanom i jednom PDF primjerku te kreirati .xlsx tablicu sa sumarnim podacima za sve lokacije
– Izradu Elaborata je potrebno  provoditi uz kontinuiranu suradnju i usklađivanje s Naručiteljem. Tijekom izrade Elaborata, Izvršitelj mora svaku dogovorenu izmjenu projektnog rješenja uskladiti s Naručiteljem. Naručitelj zadržava pravo odobravanja pojedinih Elaborata i odlučivanja o predloženim rješenjima.

Članak 3.
Cijena usluge iz čl. 2. ovoga ugovora iznosi:

	
	kuna

	+ PDV 25%
	_    
	kuna

	Ukupno:
	
	kuna

	                                      (slovima: ______ kuna)



Navedena cijena je fiksna i nepromjenjiva.
Članak 4.
IZVRŠITELJ se obvezuje izvršiti uslugu koja je predmet ovoga Ugovora najkasnije do 31. prosinca 2022.
Rok je bitan sastojak Ugovora. Ukoliko IZVRŠITELJ ne ispuni obvezu u tom roku, Ugovor se raskida po sili zakona te IZVRŠITELJ nema pravo potraživati naknadu štete na trošak NARUČITELJA.
NARUČITELJ može održati Ugovor na snazi ako nakon isteka roka, bez odgađanja obavijesti IZVRŠITELJA da zahtijeva ispunjenje Ugovora.

Članak 5.
NARUČITELJ će izvršene usluge platiti na temeljem ispostavljenog računa u roku do 30 (trideset) dana od dana zaprimanja urednog eRačuna na žiro – račun Izvršitelja.	
IZVRŠITELJ je obvezan izdati elektronički račun i prateće isprave sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18). 
NARUČITELJ ima pravo prigovora na račun ako utvrdi nepravilnosti te pozvati IZVRŠITELJA da uočene nepravilnosti otkloni i objasni. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.

Članak 6.
Ukoliko krivnjom IZVRŠITELJA dođe do prekoračenja ugovorenog roka ispunjenja obveze NARUČITELJ ima pravo od IZVRŠITELJA naplatiti ugovorenu kaznu u visini 0,5% (nula cijelih pet posto) od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 10% (deset posto) od ugovorene vrijednosti usluge.
Ukoliko ugovorna kazna dostigne maksimalni iznos ugovorene kazne NARUČITELJ ima pravo raskinuti ugovor bez štetnih posljedica te aktivirati jamstvo za uredno izvršenje ugovora ili odrediti novi rok izvršenja usluge.

Članak 7.
IZVRŠITELJ je dužan u roku od 8 (osam) dana od dana potpisa Ugovora, NARUČITELJU predati jamstvo za uredno izvršenje Ugovora u obliku bjanko zadužnice naznačene na iznos od 10% (deset posto) od ukupne ugovorene vrijednosti usluga bez PDV-a.
Neiskorišteno jamstvo NARUČITELJ će vratiti IZVRŠITELJU nakon uredno izvršenog Ugovora.

Članak 8.
Ukoliko se u toku izvršenja Ugovora utvrdi da IZVRŠITELJ koristi podugovaratelja kojeg nije naveo u ponudi niti za njega dobio naknadnu suglasnost NARUČITELJA, NARUČITELJ će jednostrano raskinuti Ugovor i zatražiti naknadu štete koju je pretrpio zbog raskida Ugovora. 

Članak 9.
Stručna osoba NARUČITELJA zadužena za praćenje realizacije ovog ugovora je Domagoj Dvoržak, dipl. ing. el.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju usluga, obračun ugovorne kazne i sl.
IZVRŠITELJ se obvezuje da će uslugu koja je predmet ovog ugovora izvršiti savjesno, stručno i kvalitetno, te u skladu sa zakonima i drugim propisima te pravilima struke.
Članak 10.
Ako NARUČITELJ utvrdi nedostatke u pogledu kvalitete, količine ili cijene usluge, dužan je o tome obavijestiti IZVRŠITELJA koji će odmah ukloniti utvrđene nedostatke o vlastitom trošku.
IZVRŠITELJ će u tijeku izrade Elaborata na svoj trošak iste uskladiti sa zakonskim i podzakonskim propisima donesenim u tijeku njihove izrade.
Članak 11.
Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku.

Članak 12.
Ovaj ugovor načinjen je u 4 (četiri) istovjetna primjerka, od kojih 2 (dva) primjerka pripadaju NARUČITELJU, a 2 (dva) primjerka IZVRŠITELJU usluge.

Članak 13.
Ugovorne strane potpisom preuzimaju prava i obveze iz ovoga ugovora.


U Osijeku ______________2022.


	ZA IZVRŠITELJA:
	                                   ZA NARUČITELJA:

	___________
	                                   GRADONAČELNIK

	______________________
	                                   Ivan Radić, mag. oec.


	                                                                                                                                                                                  
	
       






KLASA:   406-09/22-01/100
URBROJ:  2158-1-09-05/02-22-_



